દિવાળી બાદ શરુ થયેલા હીરા ઉદ્યોગમાં હજુ મોટા ભાગના કારખાનાઓ ચાલુ થયા નથી ઉપરાંત મોટા ભાગના કારખાનાઓમાં કામ પણ ઓછું કરી દેવામાં આવ્યું છે તો અમુક કારખાનાના સંચાલકો દ્વારા તો પગાર ઉપર કામ કરતા કર્મચારીઓને પણ મજૂરી પ્રમાણે કામ આપવાનું ચાલુ કર્યું છે, આવા સંજોગોમાં વરાછા ખાતે આવેલી ધામેલીયા ડાયમંડમાં કામ કરતા રત્ન કલાકારો દ્વારા છેલ્લા કેટલાક દિવસોથી સંચાલકોને દિવાળી પહેલા જે દરે મજૂરી આપવામાં આવતી હતી તે મુજબ જ કામ આપવા રજૂઆતો કરવામાં આવી હતી પરંતુ સંચાલકોએ પોતાની મરજી મુજબ જ ભાવમાં ઘટાડો કરી દેતા આજે વિફરેલા રત્ન કલાકારો તરફથી ધરણા પ્રદર્શન કરી વિરોધ પ્રદર્શિત કર્યો હતો.